સાબરડેરી કસ્ટોડિયન કમિટીના પ્રમુખ જેઠાભાઇ પટેલે આ સંદર્ભમાં જણાવ્યુ હતું કે, હું પણ એક દૂધ ઉત્પાદક અને ખેડૂત પુત્ર છું, એટલે દૂધ ઉત્પાદકોની લાગણીને સારી રીતે સમજુ છું. દૂધ ઉત્પાદકોનું હિત હરહમેંશ જળવાય તેવા જ નિર્ણયો લઇ સહુના સહયોગથી કરકસરયુકત વહીવટ સાથે સાબરડેરીની પ્રતિષ્ઠાને જાળવી રાખવા સંનિષ્ઠ પ્રયાસો કર્યા છે પરંતુ કેટલાક વિઘ્ન સંતોષી તત્વો પોતાના અંગત રાજકીય સ્વાર્થ ખાતર દૂધ ઉત્પાદકોની લાગણી સાથે રાજકીય રમત રમી જૂઠાણા ફેલાવી દૂધ ઉત્પાદકોને સાબરડેરીની પ્રતિષ્ઠાને હાનિ પહોંચાડવા ઉશ્કેરણીજનક પ્રયાસ કરી રહ્યા છે.